चंदौली। जनपद में लम्बे समय से तैनात निरीक्षकों व उपनिरीक्षकों का दूसरे जिलों में तबादला किया गया है। इससे कई थानों के इंचार्ज अब बदल जाएंगे। इसमें बहुचर्चित थाना सैयदराजा थाना इंचार्ज के साथ सदर कोतवाली के इंचार्ज का तबादला भी इस सूची में शामिल है। चंदौली से स्थानान्तरित हुए अधिकांश इंस्पेक्टर गाजीपुर जनपद भेजे गए है। इस तबादले को विधानसभा चुनाव से जोड़कर देखा जा रहा है। इससे पुलिस महकमे में उथल-पुथल जैसी स्थिति मंगलवार को कायम रही। इस दरम्यान कुछ अफसर अपना तबादला डालने के लिए अफसरों से सम्पर्क साधने में व्यस्त नजर आए।
अपर पुलिस महानिदेशक वाराणसी जोन कार्यालय से जारी तबादला सूची में सदर धानापुर थाना प्रभारी तेज बहादुर सिंह का स्थानान्तरण गाजीपुर, सैयदराजा थाना प्रभारी लक्ष्मण पर्वत जौनपुर, सदर कोतवाल अशोक कुमार मिश्र गाजीपुर, लाइन में तैनात रामउजागिर प्रसाद गाजीपुर, रहमतुल्लाह खां गाजीपुर, राजकुमार यादव गाजीपुर, अभय राज मिश्रा गाजीपुर, रविंद्र कुमार सिंह गाजीपुर, सकलडीहा कोतवाल अवनीश कुमार राय जौनपुर, विनोद कुमार मिश्रा गाजीपुर, चर्चित लेडी इंस्पेक्टर वंदना सिंह का तबादला गाजीपुर हुआ है। इसके अलावा चंदौली जनपद आने वाले पुलिस अफसरों में विनय प्रकाश सिंह जौनपुर से चंदौली, विनोद कुमार मिश्रा जौनपुर से चंदौली, संजीव कुमार मिश्रा जौनपुर से चंदौली, सत्य प्रकाश सिंह जौनपुर से चंदौली, अरविंद कुमार यादव जौनपुर से चंदौली, राजेश यादव जौनपुर से चंदौली, हंसलाल यादव जौनपुर से चंदौली, विद्याशंकर गाजीपुर से चंदौली, अनिल कुमार पांडेय गाजीपुर से चंदौली, हरेकृष्ण लाल मिश्र गाजीपुर से चंदौली, श्यामजी यादव गाजीपुर से चंदौली, इंद्रभूषण यादव वाराणसी ग्रामीण से चंदौली, शरद गुप्ता से वाराणसी ग्रामीण से चंदौली जनपद आ रहे हैं।
hin_Deva bho_Deva